Diari Oficial de la Generalitat Valenciana


Sumari del DOGV 3421, del 27-01-1999 (1999/502)

ORDRE de 13 de gener de 1999, de la Conselleria de Sanitat, per la qual estableix la dependència administrativa actual de les escoles universitàries d'Infermeria de la Conselleria de Sanitat de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1999/01/13/(1)/dof/vci/html**

### Dades del document

Número de DOGV
:   3421

Data del DOGV
:   27-01-1999

Secció del DOGV
:   I. DISPOSICIONS GENERALS

Número del document
:   1999/502


Data del document
:   13-01-1999

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * ensenyament mèdic
    * professió paramèdica
    * legislació
    * universitat

ORDRE de 13 de gener de 1999, de la Conselleria de Sanitat, per la qual estableix la dependència administrativa actual de les escoles universitàries d'infermeria de la Conselleria de Sanitat de la Comunitat Valenciana. [1999/S502]
  
Mitjançant l'Ordre de 15 de juny de 1989, de la Conselleria de Sanitat i Consum, s'establia la dependència administrativa i funcional de les escoles universitàries d'infermeria transferides a la Comunitat Valenciana, integrant-les en el Servei Valencià de Salut. Aquest organisme autònom es va suprimir mitjançant la Llei 6/1993, de Pressupostos de la Generalitat Valenciana per a l'exercici 1994. Posteriorment es van produir profundes modificacions en l'estructura orgànica de la Conselleria de Sanitat, que afecten tant la dependència administrativa com la composició del Consell Gestor de les Escoles Universitàries d'Infermeria de la Comunitat Valenciana. Resulta necessari substituir la disposició que regula aquesta matèria per altra normativa que s'adeqüe a la reglamentació actual de la Conselleria de Sanitat, establida pel Decret 33/1997, de 26 de febrer, del Consell de la Generalitat Valenciana, i desplegada per l'Ordre de 12 de juny de 1997 del conseller de Sanitat.
  
Per tant, i d'acord amb el que estableix la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Article 1
  
Les escoles universitàries d'infermeria de la Conselleria de Sanitat de la Comunitat Valenciana són institucions sanitàries docents que depenen administrativament i funcionalment de la Conselleria de Sanitat.
  
Article 2
  
Sota la superior autoritat del conseller i de la Subscretaria de la conselleria, la dependència per raó de la matèria s'estableix a través de la Secretaria General de la conselleria.
  
Article 3
  
El consell gestor, màxim òrgan de decisió i control administratiu de les escoles d'infermeria de la Comunitat Valenciana, estarà integrat pels membres següents:
  
- president: el conseller de Sanitat,
  
- vicepresident: el subsecretari de la Conselleria de Sanitat,
  
- vocals:
  
- el secretari general de la Conselleria de Sanitat,
  
- el director general de Recursos Humans de la Conselleria de Sanitat,
  
- el director general de Recursos Econòmics de la Conselleria de Sanitat,
  
- la directora de l'Escola Universitària d'Infermeria la Fe,
  
- la directora de l'Escola Universitària d'Infermeria Mare de Déu del Sagrat Cor,
  
- el director econòmic de l'Escola Universitària d'Infermeria la Fe,
  
- el director econòmic de l'Escola Universitària d'Infermeria Mare de Déu del Sagrat Cor,
  
- el cap d'estudis de l'Escola Universitària d'Infermeria la Fe,
  
- el cap d'estudis de l'Escola Universitària d'Infermeria Mare de Déu del Sagrat Cor.
  
Quan el conseller ho considere convenient, assistiran també al consell gestor qualssevol dels altres òrgans assistencials.
  
Article 4
  
Entre els caps d'estudis de les escoles, el president designarà el secretari del consell gestor.
  
Article 5
  
Són funcions del consell gestor:
  
- Definir els criteris d'actuació administrativa i econòmica de les dues escoles, d'acord amb les directrius de la conselleria, així com les mesures necessàries per a la millor prestació dels serveis que tenen encomanats, d'acord amb les instruccions del subsecretari.
  
- Preparar i presentar davant la Conselleria de Sanitat els informes que se li requerisquen sobre propostes normatives relacionades amb l'àrea d'infermeria.
  
- Aprovar l'estat d'ingressos i despeses anuals de les dues escoles.
  
- Formular motivadament l'avantprojecte del pressupost de les dues escoles.
  
- Aprovar el projecte i la memòria anual de les activitats de les dues escoles.
  
- Aprovar les inversions i elevar els projectes de plans i obres a la conselleria.
  
- Aprovar l'organització general dels serveis.
  
- Adoptar la normativa administrativa del règim interior.
  
- Informar, en el seu cas, sobre les contractacions necessàries per al compliment de les seues pròpies finalitats.
  
- Determinar la col·laboració amb la Subsecretaria en matèria de formació bàsica i postbàsica del personal al servei de l'organització sanitària territorial.
  
- Aprovar la creació de les àrees de treball que es consideren necessàries.
  
- Vetlar pel desenvolupament dels ensenyaments teòrics i pràctics acadèmicament establits.
  
- Informar, en el cas d'elles, sobre les propostes de nomenament del personal docent de les escoles.
  
- Informar sobre les propostes relatives als catàlegs de llocs de treball de les escoles.
  
Article 6
  
El consell gestor es reunirà, almenys, dues vegades a l'any.
  
Article 7
  
Les actuals direccions de les escoles seran nomenades lliurement pel conseller, prèvia convocatòria pública, entre el personal d'infermeria docent, a proposta de la Secretaria General de la conselleria.
  
Article 8
  
Els actuals caps d'estudis de les escoles seran nomenats lliurement pel conseller, prèvia convocatòria pública, entre el personal d'infermeria docent, a proposta del secretari general de la Conselleria de Sanitat, després d'haver escoltat la direcció de l'escola corresponent.
  
Article 9
  
Els actuals directors econòmics de les escoles seran designats pel director general de Recursos Econòmics entre el personal del mateix.
  
Article 10
  
Tindran el caràcter de personal sanitari docent de la plantilla de l'escola corresponent les persones que siguen titulars en propietat de la plaça estatutària i:
  
a) hagen sigut transferides a la Comunitat Valenciana, adscrites a qualsevol de les dues escoles i estiguen ocupant un lloc de treball de professors i a l'entrada en vigor d'aquesta ordre seguisquen en el mateix lloc de treball amb dedicació plena.
  
b) qualsevol altre que ocupe lloc de treball de professor amb dedicació plena a l'escola corresponent.
  
Article 11
  
El personal a què es refereix l'article anterior quedarà com fins a hores d'ara, en situació especial d'actiu en la seua plaça d'origen, d'acord amb el que preveu l'article 48 de l'Ordre de 26 d'abril de 1973 del Ministeri de Treball.
  
Article 12
  
Les vacants de professorat que hi haja o es produïsquen a partir de l'entrada en vigor de la present ordre es cobriran complint els següents requisits:
  
- estar en possessió del títol de diplomat en infermeria,
  
- tenir una plaça estatutària d'infermeria en el Servei Nacional de la Salut,
  
- experiència professional mínima de 5 anys,
  
- currículum amb idoneïtat per a la plaça (el barem utilitzat serà similar al de la universitat),
  
- entrevista personal,
  
- presentació d'un projecte docent sobre la matèria,
  
- el tribunal el compondran: la directora de l'escola, el cap d'estudis de l'escola i una professora de la matèria.
  
Disposició derogatòria
  
Queden derogades totes les normes de rang igual o inferior que s'oposen al que estableix la present ordre, i en especial l'Ordre de 15 de juny de 1989 de la Conselleria de Sanitat i Consum.
  
Disposició final
  
Es faculta la Subsecretaria i la Secretaria General de la conselleria per al desplegament de la present ordre, que entrarà en vigor el mateix dia que es publique en el Diari Oficial de la Generalitat Valenciana.
  
València, 13 de gener de 1999
  
El conseller de Sanitat,


Còpia Permalink ELI